

**Gradsko vijeće *P R I J E D L O G***

KLASA:340-01/10-01/4

URBROJ:2186/18-02/1-16-31

U Ludbregu, 03. lipnja 2016. god.

Na temelju članka 5. stavka 1. točke 6. Zakona o sigurnosti prometa na cestama («Narodne novine» broj 67/08, 48/10, 74/11, 80/13, 158/13, 92/14 i 64/15), članka 19. i 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst), Gradsko vijeće Grada Ludbrega na 24. sjednici održanoj dana 03. lipnja 2016. g., donosi

**O D L U K U**

**o izmjeni i dopuni**

**Odluke o određivanju javnih parkirališta na kojima se obavlja naplata**

Članak 1.

U Odluci o određivanju javnih parkirališta na kojima se obavlja naplata („Službeni vjesnik Varaždinske županije“, br. 31/2015.) u članak 3., stavku 1., točka 2. mijenja se i glasi:

**„Parkirališta II. zone su:**

Trg slobode, Ulica Vladimira Nazora, ulica prema stadionu „NK Podravine“ na dijelu „stare tržnice“, i to u dijelu koji je stupićima ili pomoću drugih tehničkih rješenja ograničen odnosno označen, te sjeverozapadni dio Ulice Petra Preradovića, i to samo na povišenom dijelu uređenom opločnicima kod Arheološkog parka.“

Članak 2.

Ova Odluka objavljuje se u »Službenom vjesniku Varaždinske županije«, a stupa na snagu 01. srpnja 2016. godine.

Predsjednica

Gradskog vijeća

Renata Potočnik

OBRAZLOŽENJE

Odluke o izmjeni i dopuni

Odluke o određivanju javnih parkirališta na kojima se obavlja naplata

U Odluci o određivanju javnih parkirališta na kojima se obavlja naplata iz 2015. g., javna parkirališta na kojima se sada vrši naplata svrstane su u dvije zone, i to:

1. **Parkirališta I. zone su:**

Trg Svetog Trojstva (ispred banke i pošte), Ulica Matije Gupca, Ulica Ivana Gundulića.

1. **Parkirališta II. zone su:**

Trg slobode, Ulica Vladimira Nazora, te ulica prema stadionu „NK Podravine“ na dijelu „stare tržnice“, i to u dijelu koji je stupićima ili pomoću drugih tehničkih rješenja ograničen odnosno označen.

Izmjenom i dopunom Odluke o određivanju javnih parkirališta na kojima se obavlja naplata, **u parkirališta II. zone dodao bi se još i sjeverozapadni dio Ulice Petra Preradovića, i to samo na povišenom dijelu kod Arheološkog parka** (površina pod tlakovcima između dvorišta stambeno-poslovne zgrade Đure Bohneca i Arheološkog parka).

Razlozi za uvođenje ove površine pod naplatu leže u činjenici da je ova površina uvijek ispunjena parkiranim vozilima iako nisu iscrtana parkirališna mjesta, a koriste ju za parkiranje uglavnom djelatnici u poslovnim prostorima i njihovi korisnici na Trgu Sv. Trojstva i tako izbjegavaju plaćanje parkirališta ispred banke i pošte.

Na predmetnoj lokaciji dva parkirna mjesta bila bi rezervirana isključivo za punjenje vozila na električni pogon, koju će punionicu u potpunosti financirati HEP, a ostalih nekoliko parkirališnih mjesta koja će se iscrtati bila bi pod naplatom.

Iako se ovom odluku povećavaju parkirališna mjesta pod naplatom, nema osnova za eventualno povećanje koncesijske naknade budući da su ranije od naplate izuzeta čak 350 parkirališna mjesta, i to u sljedećim ulicama: ulice Miroslava Krleže, Kardinala F. Kuharića, Marije Winter, Tina Ujevića, Augusta Šenoe, Vatroslava Lisinskog i Petra Krešimira, te stoga predlažemo usvajanje ovog prijedloga Odluke o izmjeni i dopuni Odluke o određivanju javnih parkirališta na kojima se obavlja naplata.